
 4.11.2011
 BG
 Официален вестник на Европейския съюз
 L 287/32
 РЕГЛАМЕНТ ЗА ИЗПЪЛНЕНИЕ (ЕС) No 1112/2011 НА КОМИСИЯТА
 от 3 ноември 2011 година
 за изменение на приложение II към Регламент (ЕС) No 206/2010 по отношение на вписването за Парагвай в списъка на третите страни, територии или части от тях, от които е разрешен вносът в Съюза на някои видове прясно месо
 (текст от значение за ЕИП)
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Директива 2002/99/ЕО на Съвета от 16 декември 2002 г. за установяване на ветеринарно-санитарни правила, регулиращи производството, преработката, разпространението и пускането на пазара на продукти от животински произход за консумация от човека (1), и по-специално член 8, уводното изречение и параграф 1, първа алинея от него,
 като има предвид, че:
 (1)
 С Регламент (ЕС) No 206/2010 на Комисията от 12 март 2010 г. за установяване на списъци на трети страни, територии или части от тях, от които е разрешен вносът в Европейския съюз на някои животни и прясно месо, и за определяне на изискванията за ветеринарното сертифициране (2) се установяват изискванията за ветеринарно сертифициране при въвеждане в Съюза на някои пратки от прясно месо от копитни и еднокопитни животни, предназначено за консумация от човека. В него се предвижда, че въвеждането на такива пратки е разрешено само ако идват от трети страни, територии или части от тях, които са изброени в част 1 от приложение II към посочения регламент.
 (2)
 На 19 септември 2011 г. Парагвай информира Световната организация за здравеопазване на животните (OIE) за появата на огнище на болестта шап. Огнището е открито в окръг San Pedro и бе потвърдено с лабораторен анализ (ELISA и EITB) на 18 септември 2011 г.
 (3)
 В част 1 от приложение II към Регламент (ЕС) No 206/2010 се посочва, че вносът от Парагвай на прясно месо от домашни животни от рода на едрия рогат добитък е разрешен.
 (4)
 Поради риска от въвеждане в Съюза на болестта шап при вноса на прясно месо от едър рогат добитък от Парагвай и при липсата на гаранции, позволяващи райониране на Парагвай, този внос следва повече да не се разрешава. Вписването за Парагвай в част 1 от приложение II към Регламент (ЕС) No 206/2010 следва да бъде съответно изменено.
 (5)
 Поради това Регламент (ЕС) No 206/2010 следва да бъде съответно изменен.
 (6)
 Мерките, предвидени в настоящия регламент, са в съответствие със становището на Постоянния комитет по хранителната верига и здравето на животните,
 ПРИЕ НАСТОЯЩИЯ РЕГЛАМЕНТ:
 Член 1
 В част 1 от приложение II към Регламент (ЕС) No 206/2010 вписването за Парагвай се заменя със следното:
 „PY — Парагвай
 PY-0
 Цялата страна
 EQU
 PY-1
 Цялата страна, с изключение на определената 15 километрова строго наблюдавана зона навътре от външните граници
 BOV
 A
 1
 18 септември 2011 г.
 1 август 2008 г.“
 Член 2
 Настоящият регламент влиза в сила в деня след публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави-членки.
 Съставено в Брюксел на 3 ноември 2011 година.
 За